Kōhei Uchimura

| Mitalit | Mitalit | Mitalit |  |
| --- | --- | --- | --- |
|  Uchimura vuonna 2011. |  Uchimura vuonna 2011. |  Uchimura vuonna 2011. |  |
Maa:   Japani
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kuusiottelu |  |
|  Kultaa | Rio 2016 | kuusiottelu |  |
|  Kultaa | Rio 2016 | joukkuekilpailu |  |
|  Hopeaa | Peking 2008 | kuusiottelu |  |
|  Hopeaa | Peking 2008 | joukkuekilpailu |  |
|  Hopeaa | Lontoo 2012 | permanto |  |
|  Hopeaa | Lontoo 2012 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2009 | kuusiottelu |  |
|  Kultaa | Rotterdam 2010 | kuusiottelu |  |
|  Kultaa | Tokio 2011 | kuusiottelu |  |
|  Kultaa | Tokio 2011 | permanto |  |
|  Kultaa | Antwerpen 2013 | kuusiottelu |  |
|  Kultaa | Antwerpen 2013 | nojapuut |  |
|  Kultaa | Nanning 2014 | kuusiottelu |  |
|  Kultaa | Glasgow 2015 | kuusiottelu |  |
|  Kultaa | Glasgow 2015 | rekki |  |
|  Kultaa | Glasgow 2015 | joukkuekilpailu |  |
|  Hopeaa | Rotterdam 2010 | permanto |  |
|  Hopeaa | Rotterdam 2010 | joukkuekilpailu |  |
|  Hopeaa | Tokio 2011 | joukkuekilpailu |  |
|  Hopeaa | Nanning 2014 | rekki |  |
|  Hopeaa | Nanning 2014 | joukkuekilpailu |  |
|  Hopeaa | Doha 2018 | rekki |  |
|  Pronssia | Rotterdam 2010 | nojapuut |  |
|  Pronssia | Tokio 2011 | rekki |  |
|  Pronssia | Antwerpen 2013 | permanto |  |
|  Pronssia | Antwerpen 2013 | rekki |  |
|  Pronssia | Doha 2018 | joukkuekilpailu |  |
Kōhei Uchimura (jap. 内村 航平, Uchimura Kōhei, s. 3. tammikuuta 1989 Isahaya, Nagasakin prefektuuri) on japanilainen telinevoimistelija, olympiavoittaja ja maailmanmestari.
Uchimura saavutti kuusiottelun ja joukkuekilpailun olympiahopeaa Pekingissä 2008. Permannolla hän oli viides. Vuoden 2009 MM-kilpailuissa Uchimura voitti maailmanmestaruuden kuusiottelussa 2,575 pisteen erolla hopeamitalistiin. Lisäksi hän oli permannolla neljäs ja rekillä kuudes. Seuraavissa MM-kilpailuissa Uchimura uusi kuusiottelun mestaruutensa, saavutti hopeaa permannolla ja joukkuekilpailussa sekä pronssia nojapuilla. Tokion MM-kilpailuissa 2011 Uchimura voitti kolmannen peräkkäisen kuusiottelun maailmanmestaruuden kaikkien aikojen ensimmäisenä miestelinevoimistelijana. Hän voitti myös kultaa permannolta, hopeaa joukkuekilpailusta ja pronssia rekiltä sekä oli neljäs nojapuilla, viides hevosella ja kuudes renkailla.
Uchimura kilpaili toisissa olympialaisissaan Lontoossa 2012. Hän saavutti kolme mitalia, kultaa kuusiottelusta sekä hopeaa permannolta ja joukkuekilpailusta. Joukkuekilpailussa Japani jäi alun perin mitalisijojen ulkopuolelle, neljänneksi, mutta nousi hopealle tehtyään protestin Uchimuran saamista pisteistä hevosella. Antwerpenin MM-kilpailuissa 2013 hän voitti neljännen kerran kuusiottelun maailmanmestaruuden. Hän sai kultaa myös nojapuilla sekä pronssia permannolla ja rekillä. Nanningin MM-kilpailuissa 2014 hän voitti viidennen kerran peräkkäin kuusiottelun maailmanmestaruuden ja lisäksi hän sai hopeaa joukkuekilpailussa ja rekillä.
Uchimura voitti kuusiottelun, rekin ja joukkuekilpailun maailmanmestaruudet Glasgow'ssa 2015. Rio de Janeiron olympialaisissa 2016 hän saavutti kultaa kuusiottelussa ja joukkuekilpailussa sekä sijoittui viidenneksi permannolla. Dohan MM-kilpailuissa 2018 hän sai hopeaa rekillä ja pronssia joukkuekilpailussa..